Candidatul PSD pentru Primăria Suceava, economistul Vasile Rîmbu, a prezentat, oficial, o listă cu 52 de posibili candidați din partea acestui partid pentru Consiliul Local la alegerile din data de 9 iunie 2024. Liderii organizației municipale s-au reunit în cadrul unei întâlniri strategice de planificare a campaniei electorale în vederea alegerilor din 9 iunie, iar sub conducerea liderului organizației, Vasile Rîmbu, discuțiile au fost axate pe identificarea punctelor forte ale echipei, pe coagularea departamentelor de lucru și pe stabilirea obiectivelor comune care să definească această campanie.
Rîmbu a arătat că echipa organizației municipale PSD Suceava este pregătită pentru o campanie electorală inovatoare. Candidatul PSD la funcția de primar al municipiului Suceava a spus că își dorește o campanie curată, transparentă și bazată pe comunicarea eficientă cu alegătorii, el prezentându-și echipa și responsabilitățile fiecăruia. "Toți cei din această echipă și-au asumat rolul pe care îl vor avea conform competențelor. În ansamblul ei, echipa este determinată să ofere o campanie echilibrată și orientată către cetățeni, cu hotărârea de a transforma viziunea managerială a liderului în realitatea orașului și a locuitorilor săi, sub sloganul <FacemSuceavaBine!>", a declarat Vasile Rîmbu, care a adăugat că ușa partidului este deschisă pentru toți cei care vor să facă Suceava bine alături de el.
Candidatul PSD pentru Primăria Suceava a mai spus că pe listă se regăsesc actuali consilieri local, dar și nume noi, profesori, medici, arhitecți, economiști, ingineri juriști, antreprenori și studenți.
Lista de posibili candidați ai PSD pentru Consiliul Local Suceava a fost prezentată în ordinea alfabetică a numelor, după cum urmează: Achiței Dorin – medic, doctor în științe medicale, Atodiresei Beni – arhitect, Adomniței Ionuț – economist, Bacoș Andrei – economist, Blănari Larisa – economist, Bandac Răzvan – medic, doctor în științe medicale, Bores Radu – economist, doctor în economie, Buciac Ioan Gabriel – jurist, Brădățan Ionuț – antreprenor, Bosancu Nicolae – inginer, Bălănica Dantes Patrik - agent de vânzări, Cușnir Dan Ioan- antreprenor, inginer, master în administrație publică, Cocriș Doinița – farmacist, Ciubotaru Sorin – jurist, Crap Ioan – manager, Câmpan Vasile - medic veterinar, doctor în științe medicale veterinare, Cazac Gabriela – profesor, Coman Marius - inginer IT, Condurache Liviu – antreprenor, Druță Daniela – economist, Fediuc Cătălin – economist, Fediuc Sasha – student, Fuior Iulia – inginer, Floare Cosmin – kinetoterapeut, Filip Bogdan – jurist, Ghiață Andrei Leonte – jurist, Gherasim Valerică – profesor emerit, Gârneț Carmen – economist, Gâf-Deac Ioan – economist, doctor în economie, Haures Andrei - asistent medical, Hudici Liviu – antreprenor, Luca Sorin – inginer, Miron Ana – medic, doctor în științe medicale, Moroșan Monica – profesor, Maciuc Vasile – manager, Mocanu Vasile – inginer, Murariu Dorina – profesor, Moisa Lorenzo – student, Macovei Alexandra Simona - consultant politic, Negrea Bogdan Mihai – biolog, doctorand, Olaru Florin – antreprenor, Paiu Adelina Mihaela - economist, Popescu Dan – profesor, dir. Colegiu "Ștefan cel Mare", Păduraru Andrei – economist, Prelipceanu Adrian – economist, Rîmbu Vasile – economist, Rey Radu Adrian - economist, doctor în economie, Roznovan Ovidiu – antreprenor, Sfeclă Geniloni – antreprenor, Sröder Robert – antreprenor, Turcoman Paul – medic și Tronciu Anca – profesor.